ESSO บวก 4.27% ลุ้นกำไร Q3 แกร่ง เล็งล้างขาดทุนสะสม-ปันผลสิ้นปีนี้
ESSO บวก 4.27% ลุ้นกำไร Q3 แกร่ง เล็งล้างขาดทุนสะสม-ปันผลสิ้นปีนี้ ฟากโบรกฯ แนะซื้อ ชี้เป้า 17 บาท อัพไซต์กระฉูด 40% ล่าสุด ณ เวลา 14.55 น. อยู่ที่ 12.20 บาท บวก 0.50 บาท หรือ 4.27% สูงสุดที่ 12.20 ต่ำสุดที่ 11.70 บาท ด้วยมูลค่าซื้อขาย 503.10 ล้านบาท
28 ก.ย. 2560

ผู้สื่อข่าวรายงานว่า ราคาหุ้นบริษัท เอสโซ่ (ประเทศไทย) จำกัด (มหาชน) หรือ ESSO ล่าสุด ณ เวลา 14.55 น. อยู่ที่ 12.20 บาท บวก 0.50 บาท หรือ 4.27% สูงสุดที่ 12.20 ต่ำสุดที่ 11.70 บาท ด้วยมูลค่าซื้อขาย 503.10 ล้านบาท

บล.ธนชาต ระบุในบทวิเคราะห์ว่า แนะนำ “ซื้อ” ESSO. ด้วยเป้าหมายพื้นฐาน 17.0 บาท จากปัจจัย ดังนี้ 1) ค่าการกลั่นสูง US$8-9/bbl ไม่มีการปิดโรงกลั่นเหมือนในช่วงไตรมาส 2/60 และการบันทึกกำไรจากสต็อกน้ำมัน หนุนผลการดำเนินงานในไตรมาส 3/60 เติบโตแข็งแกร่ง
2) คาดว่ากำไรไตรมาส 3/60 จะสามารถล้างขาดทุนสะสมหมดเปิดทางจ่ายเงินปันผลสิ้นปีนี้ โดยคาดการณ์ผลตอบแทนจากเงินปันผลจะสูง 4.8-9.7% ในปี 2017-18 และ 3) ราคาหุ้น laggard กลุ่มโรงกลั่นอื่นๆ มากในช่วงที่ผ่านมา ขณะที่ valuation ที่ PE17 6.3x ถูกที่สุดในกลุ่มโรงกลั่น